Kalnciema iela 37
**Kalnciema kvartāls** ir viens no tā sauktajiem Rīgas radošajiem kvartāliem Kalnciema un Melnsila ielu krustojumā, kurā regulāri notiek brīvdabas mūzikas koncerti, mākslas izstādes, pasākumi ģimenēm un bērniem, teātra izrādes, izglītojoši semināri un citi pasākumi. Kalnciema kvartālā esošās koka ēkas ir iekļautas UNESCO Pasaules mantojuma sarakstā. Katru sestdienu Kalnciema kvartālā notiek tirgus.

Vēsture
-------

Kalnciema kvartāls ir daļa no Pārdaugavas koka apbūves plašās teritorijas — Āgenskalna ciema, kura pirmsākumi rodami jau 17. gadsimtā.

Kalnciema ielas koka ēku atjaunošanu aktualizēja Latvijas Valsts prezidente Vaira Vīķe-Freiberga, tuvojoties 2006. gada NATO samitam. Tajā pašā gadā ēku ansamblim piešķirts Valsts nozīmes pilsētbūvnieciskā pieminekļa statuss un sākta ēku fasāžu atjaunošana. 2015. gadā pabeigta Kalnciema kvartāla ēku ansambļa sestās un pēdējās ēkas restaurācija.

Kalnciema kvartāla pagalmā atrodas kafejnīca un vīnu veikals, restorāns, mākslas galerija un dizaina salons, birojos saimnieko arhitekti, mediju speciālisti un citi radošo nozaru pārstāvji.

Pasākumi
--------

Kalnciema kvartāla sestdienas tirdziņš.
Kalnciema kvartālā katru sestdienu no plkst. 10.00—16.00 norisinās tematiskie tirdziņi, kuros iespējams iegādāties vietējo zemnieku un amatnieku izstrādājumus un pārtikas produktus (svaigi ceptu maizi, pienu, biezpienu, gaļu, zivis, dārzeņus un dažādus konditorejas izstrādājumus). Tirdziņos uzstājas latviešu mākslinieki un folkloras kopas, kā arī tiek organizētas bērnu radošās darbnīcas.

Kopš 2010. gada no maija līdz septembrim ceturtdienu vakaros koka namu pagalmā norisinās grupu un mūziķu bezmaksas brīvdabas koncerti.

Kalnciema kvartāla galerijā apskatāmas Latvijas un ārvalstu laikmetīgās mākslas autoru gleznas, grafikas, fotogrāfijas un skulptūras, kā arī tematiskas un vēsturiskas izstādes. Reizi gadā notiek mākslas tirdziņš "Mākslas medības", kurās tiek piedāvāti Latvijas Mākslas akadēmijas studentu darbi.

Atsauces
--------

1. ↑   Archived 2015. gada 3. februārī, *Wayback Machine* vietnē.  Archived 2015. gada 3. februārī, *Wayback Machine* vietnē..
2. ↑  Eiropas kultūras mantojuma saglabāšana.
3. ↑   Pārdaugavas koka arhitektūra *Wayback Machine* vietnē (arhivēta 2015. gada 30. aprīlī)
4. ↑  Zaiga Gaile, Elvita Ruka. «No kauna traipa par sabiedriskās dzīves centru – Rīgas vizītkarte Kalnciema ielā». Latvijas Sabiedriskais medijs, 2020. gada 12. jūlijs. Skatīts: 2022. gada 25. janvārī.
5. ↑  Lelde Petrāne (2015. gada 2. jūlijs). "Noslēgušies Kalnciema kvartāla sešu ēku ansambļa pēdējās ēkas atjaunošanas darbi". *Dienas Bizness*. Atjaunināts: 2015. gada 18. oktobrī.
6. ↑  «Arhivēta kopija». Arhivēts no oriģināla, laiks: 2015. gada 19. martā. Skatīts: 2015. gada 16. aprīlī.
7. ↑  «Arhivēta kopija». Arhivēts no oriģināla, laiks: 2015. gada 13. aprīlī. Skatīts: 2015. gada 16. aprīlī.
8. ↑  "Kalnciema kvartālā notiks ikgadējās "Mākslas medības"". *Satori*. 2014. gada 20. marts. Atjaunināts: 2015. gada 16. aprīlī.

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Kalnciema kvartāls*** |

* Oficiālā tīmekļa vietne (latviski) (angliski)

|  |  |  |  |  |  |  |
| --- | --- | --- | --- | --- | --- | --- |
| 

| * s
* d
* l
Rīgas tirgi |
| --- |
|  |
| 
* Āgenskalna tirgus
* Centrāltirgus
* Kalnciema kvartāls
* Mežciema tirgus
* Vidzemes tirgus

 |
|  |
| Bijušie tirgi | 
* Aleksandra tirgus
* Berga bazārs
* Čiekurkalna tirgus
* Daugavmalas tirgus
* Juglas tirgus
* Ķengaraga tirgus
* Purvciema tirgus
* Rātslaukums
* Rumbulas tirgus
* Zolitūdes tirgus

 |

 |